ปนีร์ติกกา

ปนีร์ติกกา หรือนิยมเรียกว่า ปานีร์ติกก้า (Paneer tikka) เป็นอาหารอินเดีย ทำมาจากก้อนของปานีร์หมักในเครื่องเทศและนำไปอย่างบนเตาตันดูร์ ปานีร์ติกาเป็นอาหารมังสวิรัต ทานแทนไก่ติกกา (chicken tikka) และอาหารที่ทำจากเนื้อสัตว์อื่น ๆ ปานีร์ติกกาถือเป็นอาหารอินเดียที่นิยมทั้งในอินเดียและในต่างประเทศ

การเตรียม
ก้อนของปานีร์ ซึ่งเป็นชีสสด จะถูกนำไปหมักในเครื่องเทศแล้วนำมาเสียบด้วยไม้ กับพริก, หอมใหญ่ และมะเขือเทศ จากนั้นนำไปย่างบนเตาตันดูร์ (tandoor) เสิร์ฟร้อน ปรุงรสด้วยน้ำเลมอน และจาตมสาลา (chaat masala) บางครั้งเสิร์ฟกับสลัด หรือ ชัตนีย์มินต์ อาหารพวกติกกา หรือ ติกก้า (Tikka) นั้นโดยธรรมเนียมแล้วนิยมทานกับชัตนีย์มินต์ เนื้อสัมผัสของปานีร์ติกานั้นนุ่ม แน่น และกรอบภายนอก

อ้างอิง

หมวดหมู่:อาหารอินเดีย
หมวดหมู่:อาหารปัญจาบ